laion/Wikipedia-Exotic huggingface dataset:
לוריס איטי ננסי

לוריס איטי ננסי (שם מדעי: Nycticebus pygmaeus) הוא מין של פרימט מסוג לוריס איטי וממשפחת הלוריסיים. הלוריס החי בדרום-מזרח אסיה בקמבודיה, וייטנאם, לאוס ודרום סין במחוז יונאן. אזור המחיה שלו הוא בעיקר יערות וכולל יערות יבשים טרופיים, יערות ממוזגים, יערות נשירים, יערות ירוקים, יויערות ירוקים למחצה. הוא המין הקטן ביותר בסוגו. אורכו של הלוריס הוא תשעה עשר עד עשרים ושלושה סנטימטרים ומשקלו הוא כ-450 גרם. צבעו כתום למעט ראשו הלבן ובניגוד לפרימטים אחרים הוא לא מזנק. תזונתו מורכבת בעיקר מחרקים ובעלי חוליות קטנים כמו לטאות, אך הוא אוכל גם עופות קטנים, מוהל עצים, פירות וצוף. המין מתרבה אחת לשנה עד שנה וחצי. תקופת ההיריון היא כחצי שנה שלאחריה נולדים בין 1 ל-2 גורים שנגמלים מחלב אמם בגיל שמונה חודשים. הנקבות מגיעות לבגרות מינית בגיל תשעה חודשים ואילו הזכרים מגיעים לבגרות רק בגיל 18–20 חודשים. טורפיו העיקריים הם דורסי יום, פיתוניים, גחניים וחתוליים. מ-2020 סווג הלוריס על ידי ה-IUCN כנתון בסכנת הכחדה עקב כריתת יערות וציד בשל רפואה סינית. ללוריס נשיכה ארסית. את הארס הוא מייצר על ידי שילוב של הרוק שלו יחד עם הפרשה דמוית שמן מבלוטות ריח מיוחדות בצד הפנימי של מרפקיו. הלוריס מפזר את הארס על מרבית חלקי פרוותו, באמצעות מציצת ההפרשה עם השיניים התחתונות וליקוק הפרווה ובשעת סכנה הוא מצטנף לכדור וחושף בפני הטורף את הפרווה החיצונית הארסית שלו. הנקבות נוהגות ללקק ולמרוח על צאצאיהן את ההפרשה הארסית כדי להגן עליהם מטורפים, הטורפים שמריחים את הריח נמנעים מלכתחילה מלתקוף את הלוריס, מה שמחפה על האיטיות שלו. מדיה וקבצים בנושא לוריס איטי ננסי בוויקישיתוף לוריס איטי ננסי, באתר ITIS (באנגלית) Javan slow loris (Nycticebus javanicus) Nycticebus coucang slow loris
דיקסי ד'אמליו

דיקסי ד'אמליו (באנגלית: Dixie D'Amelio; נולדה ב-12 באוגוסט 2001) היא זמרת ואושיית רשת אמריקאית ומוכרת בזכות סרטוניה בפלטפורמת המדיה החברתית טיקטוק. בשנת 2020 היא כיכבה בסדרת האינטרנט של יוטיוב "Attaway General". הקריירה של דיקסי החלה לאחר שאחותה, צ'ארלי ד'אמליו, צברה פופולריות בפלטפורמת טיקטוק. דיקסי החלה לפרסם גם בטיקטוק, שם צברה למעלה מ-39 מיליון עוקבים וחשבונה נמצא במקום ב-9 ברשימת הידוענים בעלי מספר העוקבים הגדול ביותר בטיקטוק. בנוסף, לדיקסי מעל 19 מיליון עוקבים באינסטגרם ויותר מ-2.1 מיליון עוקבים בטוויטר. היא ממוקמת במקום ה-13 ברשימת הידוענים בעלי מספר העוקבים הגדול ביותר בטיקטוק. בינואר 2020, חתמה על חוזה בסוכנות "United Talent". קריירת המשחק של ד'אמליו כוללת הופעה ביוטיוב בתוכנית "Attaway General" של ערוץ BratTv. ב-26 ביוני 2020, ד'אמליו הוציאה את הסינגל הראשון שלה, "Be Happy". באוגוסט 2020, חתמה על חוזה בחברה של אנטוניו רייד (אנ'). באותו החודש, פרסם המגזין פורבס כי ד'אמליו הרוויחה בשנה החולפת 2.9 מיליון דולר מחסויות ומכירת מזכרות, מה שהפך אותה לכוכבת הטיקטוק השלישית המרוויחה ביותר. ב-4 בדצמבר 2020, הוציאה את "One Whole Day", בהשתתפות ויז קאליפה. באותו חודש, יצא הסינגל "Roomates". בשנת 2022 דורגה במקום ה־20 ברשימת יוצרי התוכן המרוויחים ביותר של פורבס, עם רווחים של כ־10 מיליון דולר בשנת 2021. בנובמבר 2020 החלה במערכת יחסים עם אושיית הרשת נואה בק. 2022: A Letter to Me 2020: "Be Happy" 2020: "Naughty List" 2020: "One Whole Day" 2020: "Roommates" 2021: "Fuckboy" 2021: "Psycho" 2021: "The Real Thing" 2022: "Wild" מדיה וקבצים בנושא דיקסי ד'אמליו בוויקישיתוף אתר האינטרנט הרשמי של דיקסי ד'אמליו (באנגלית) דיקסי ד'אמליו, ברשת החברתית פייסבוק דיקסי ד'אמליו, ברשת החברתית אקס (טוויטר) דיקסי ד'אמליו, ברשת החברתית אינסטגרם דיקסי ד'אמליו, ברשת החברתית טיקטוק דיקסי ד'אמליו, סרטונים בערוץ היוטיוב Grant, Stacey (23 במרץ 2020). "Everything You Need to Know About Dixie D'Amelio, Charli's Older Sister". Seventeen. נבדק ב-3 ביוני 2020. {{cite web}}: (עזרה) Jarvey, Natalie (15 בינואר 2020). "TikTok Stars Charli and Dixie D'Amelio Sign With UTA (Exclusive)". The Hollywood Reporter. נבדק ב-3 ביוני 2020. {{cite web}}: (עזרה) Twersky, Carolyn (26 ביוני 2020). "You Need to Hear Dixie D'Amelio's New Song". Seventeen (באנגלית אמריקאית). נבדק ב-27 ביוני 2020. {{cite web}}: (עזרה) Ju, Shirley (7 באוגוסט 2020). "TikTok's Dixie D'Amelio Lands Record Deal, Joining Jennifer Lopez and Saint JHN on HitCo Roster". Variety. נבדק ב-9 באוגוסט 2020. {{cite web}}: (עזרה) Day, Nate (9 באוגוסט 2020). "TikTok star Dixie D'Amelio signs record deal with L.A. Reid's HitCo Entertainment". Fox Business. נבדק ב-9 באוגוסט 2020. {{cite web}}: (עזרה) Brown, Abram. "TikTok's 7 Highest-Earning Stars: New Forbes List Led By Teen Queens Addison Rae And Charli D'Amelio". Forbes. נבדק ב-8 באוגוסט 2020. {{cite web}}: (עזרה) Alexandra Sternlicht, Top Creators 2022, Forbes (באנגלית) Widjojo, Conchita Margaret. "TikTok's Noah Beck Says Dixie D'Amelio Initially 'Didn't Want to Be as Public' About Relationship". People. January 22, 2021 Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
עונת 2019/2020 בליגת האלופות בכדורסל

עונת 2019/2020 בליגת האלופות בכדורסל היא העונה הרביעית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון התקיים ב-17 בספטמבר 2019 ומשחק הגמר התקיים ב-4 באוקטובר 2020. בתחרות השתתפו 48 קבוצות מ-29 מדינות. בשל מגפת הקורונה העונה הופסקה ב-12 במרץ 2020 במהלך שלב שמינית הגמר, אך חודשה בסוף ספטמבר 2020 בטורניר 8 האחרונות, שהתקיים באתונה, יוון. 48 קבוצות השתתפו בתחרות, 24 בשלב הבתים ו-24 בשלבי המוקדמות שמהן רק 8 יצטרפו לקבוצות בשלב הבתים. בשלב הבתים השתתפו 32 קבוצות שאורגנו ב-4 בתים. הקבוצות שסיימו במקומות 1–4 העפילו לפלייאוף. משחקי הפלייאוף היו אמורים להתקיים בשיטת סדרת הטוב משולשה משחקים, בשלב שמינית ורבע הגמר. לאחר מכן היה אמור להיערך אירוע פיינל פור, ובו חצי הגמר והגמר המוכרעים במשחק אחד. בשל מגפת הקורונה שיטת המשחקים השתנתה. 8 הקבוצות שהעפילו לרבע הגמר התחרו בטורניר "8 האחרונות" שהתקיים בהיכל האולימפי באתונה, בשיטת משחק אחד ברבע הגמר, חצי הגמר והגמר. שלבי הגמר היו צפויים להעריך בשיטת הטוב מ-3 אולם בעקבות מגפת הקורונה נעצרה התחרות לאחר שני משחקים בשלב שמינית הגמר. הוחלט לסיים את העונה בתחרות פיינל 8 שנערכת ביוון. שני משחקי השלמה של שלב שמינית הגמר נערכו ב-16 בספטמבר. הפועל חולון סיימה במקום השישי בבית א' ולא העפילה לפלייאוף. הפועל ירושלים סיימה במקום הראשון בבית ב' והודחה ברבע הגמר על ידי סן פבלו בורגוס. מדיה וקבצים בנושא עונת 2019/2020 בליגת האלופות בכדורסל בוויקישיתוף פירוט התחרות באתר התחרות
נקודת אבליישן

נקודת אבליישן (באנגלית: Ablation Point; מילולית: הנקודה החשופה; בספרדית: Punta Ablación) היא מצוק סלעי, המהווה את הקצה הצפונית של פתחו של עמק אבליישן, שבחוף המזרחי של האי אלכסנדר, שבאנטארקטיקה. למצוק צורה של אנקול. אזור זה התגלה וצולם מהאוויר על ידי לינקולן אלזוורת', בטיסתו מעל האזור ב-23 בנובמבר 1935; האזור מופה באופן חלקי (וגס) בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'. המצוק נסקר באופן חלקי בשנת 1936 על ידי המשלחת הבריטית אל ארץ גרהאם. המצוק נסקר באופן יסודי בשנת 1949 על ידי משלחת של סקר שטחי חסות איי פוקלנד. שמה של הנקודה ניתן לה על ידי סקר שטחי חסות איי פוקלנד. הנקודה נקראת על שמו של עמק אבליישן הסמוך; העמק נקרא על שם היותו חשוף מקרח ושלג (באנגלית "אבליישן" משמעותו - "לחשוף"). הנקודה ממהווה חלק מהאזור האנטארקטי המוגן במיוחד "עמק אבליישן, ורמת גנימד" - אזור מוגן מספר 147. נקודת מוטונאי • James G. Bockheim, The Soils of Antarctica, P 221 • CLAPPERTON, CHALMERS & Sugden, David. (2008), Geomorphology of the Ablation Point massif, Alexander Island, Antarctica, Boreas. 12. 125 - 135. 10.1111/j.1502-3885.1983.tb00443.x • Michael J. Hambrey, Bethan J. Davies, Neil F. Glasser, Tom O. Holt, John L. Smellie and Jonathan L. Carrivick, Structure and sedimentology of George VI Ice Shelf, Antarctic Peninsula: implications for ice-sheet dynamics and landform development, Journal of the Geological Society, 172, 599-613, 26 June 2015, https://doi.org/10.1144/jgs2014-134 • Heywood, R.B.. 1977, A limnological survey of the Ablation Point area, Alexander Island, Antarctica, Philosophical Transactions of the Royal Society B: Biological Sciences, 279 (963). 39-54. https://doi.org/10.1098/rstb.1977.0070 נקודת אבליישן באתר הסקר הגאולוגי של ארצות הברית נקודת אבליישן באתר גאזט המפות האנטארקטי של ממשלת אוסטרליה נקודת אבליישן באתר הגאזט האנטארקטי המשווה SCAR של ממשלת אוסטרליה נקודת אבליישן באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מקור שמו של עמק אבליישן תיאור האזור המוגן במיוחד 147
יחסי מקסיקו–קפריסין

יחסי מקסיקו–קפריסין הם היחסים הדיפלומטיים בין הרפובליקה של קפריסין ובין המדינות המקסיקניות המאוחדות. שתי המדינות חברות באו"ם. בשנת 1960 הכירה מקסיקו בעצמאות קפריסין מבריטניה. ב-21 בפברואר 1974 כוננו קפריסין ומקסיקו יחסים דיפלומטיים. בשנת 1981 פתחה קפריסין שגרירות במקסיקו סיטי, הראשונה שלה באמריקה הלטינית. בשנת 1991 פתחה מקסיקו קונסוליית כבוד בניקוסיה. בשנת 1974, מקסיקו נקטה עמדה נייטרלית במהלך פלישת טורקיה לקפריסין, אולם מקסיקו הסכימה עם ההחלטות שקיבלה מועצת הביטחון של האומות המאוחדות כי הן הבסיס לפתרון הוגן ומאוזן לבעיית קפריסין והתעקשה על ריבונות, עצמאות ושלמות טריטוריאלית של קפריסין. בספטמבר 1990 ביקר שר החוץ הקפריסאי, גאורגיוס יאקובו, במקסיקו ונפגש עם מקבילו המקסיקני פרננדו סולנה. במהלך הביקור גינה השר סולנה את כיבוש חלק משטח קפריסין על ידי חיילים זרים וקיווה שיימצא פתרון במסגרת האו"ם. ביוני 1997 משלחת של חברי קונגרס במקסיקו, בראשות חבר הקונגרס חואן חוסה אוסוריו פלסיוס, ערכו ביקור בקפריסין כדי לחזק את היחסים הדו-צדדיים בין שתי המדינות. באוקטובר 2000 ערך שר החוץ המקסיקני, חואן רבויידו גוט, ביקור בניקוסיה. במאי 2004 הצטרפה קפריסין לאיחוד האירופי. באותו חודש השתתפו נשיא קפריסין טסוס פפדופולוס ושר החוץ גאורגיוס יאקובו בפסגת אמריקה הלטינית, הקריביים והאיחוד האירופי בגוודלחרה, מקסיקו. בנובמבר 2009 תרמה ממשלת קפריסין ל-Museo Nacional de las Culturas יותר ממאה יצירות אתנוגרפיות והיסטוריות מקפריסין, כמו גם ספרים ותקליטורים המדגישים את תרבותה של אותה מדינה. בפברואר 2014 הוקמה "קבוצת הידידות מקסיקו-קפריסין" על ידי הקונגרס המקסיקני במטרה להגביר את חילופי התרבות והתיירות בין שתי המדינות. ביקורים רמי דרג מקפריסין למקסיקו שר החוץ גאורגיוס יאקובו (1990, 2004) שר החינוך אורניוס יואנידס (2002) נשיא קפריסין טסוס פפדופולוס (2004) שר החקלאות דמטריס אליאדס (2010) הנציג גאורגיוס טאסו (2011) ביקורים רמי דרג ממקסיקו לקפריסין חבר הקונגרס חואן חוסה אוסוריו פלסיוס (1997) תת-מזכיר החוץ חואן רבויידו גוט (2000) שתי המדינות חתמו על כמה הסכמים דו-צדדיים כמו הסכם לשיתוף פעולה תרבותי, חינוכי ומדעי (1994); הסכם לשיתוף פעולה תיירותי (1996); הסכם ויזת ויתור לדרכונים דיפלומטיים ושירותים (1996); ומזכר הבנות עבור התייעצויות עם אינטרס הדדי (2000). בשנת 2019 הסתכם המסחר בין שתי המדינות בכ-25 מיליון דולר. הייצוא העיקרי של קפריסין למקסיקו כולל: מעבדים; מוצרי וריקועי פלדה; מכונות עבודות תפירה; פילטרים לחומרי סיכה במנועים; וספקטרומטרים וספקטרוגרפים אופטיים. הייצוא העיקרי של מקסיקו לקפריסין כולל: בירה מאלט; כלי רכב; חומצות ומלחים; מנקי כלים; וטקילה. בין ינואר 1999 ליוני 2016, השקיעו חברות קפריסאיות במקסיקו יותר מ-2.8 מיליון דולר. קפריסין מחזיקה במקסיקו שגרירות במקסיקו סיטי. מקסיקו מוסמכת לקפריסין משגרירותה באתונה, יוון ומחזיקה בקפריסין קונסוליית כבוד בניקוסיה. מדיה וקבצים בנושא יחסי מקסיקו–קפריסין בוויקישיתוף México y Chipre: ¿colaboración más estrecha? (in Spanish) Bilateral relations between Mexico and Cyprus (in Spanish) SRE: Grecia Nombramiento de Embajador de México a Grecia (in Spanish) Cronología de Noticias: 1990 Mexican Ministry of the Economy: Cyprus (in Spanish) Embassy of Cyprus in Mexico City Embassy of Mexico in Greece
עונת 2020/2021 בליגת האלופות בכדורסל

עונת 2020/2021 בליגת האלופות בכדורסל היא העונה החמישית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון במסגרת המוקדמות התקיים ב-22 בספטמבר 2020 ומשחק הגמר התקיים ב-9 במאי 2021. בתחרות משתתפות 44 קבוצות, 28 העפילו אוטומטית לשלב הבתים, בעוד 16 קבוצות נוספות התחרו בשני סיבובי מוקדמות על 4 מקומות בשלב הבתים. בעונה זו הצטרפו למפעל כמה קבוצות גדולות כמו דרושפאקה, טופאש בורסה, ריטאס וילנה, לימוז' וגלאטסראיי ששיחקו ביורוקאפ. בנוסף אליהן, גם פורטיטודו בולוניה ובילבאו באסקט הצטרפו לליגה. בשלב הבתים ישתתפו 32 קבוצות המאורגנות ב-8 בתים. הקבוצות שסיימו במקומות 1–2 יעפילו לפלייאוף. משחקי הפלייאוף יתקיימו בשיטת בתים כאשר שתי הראשונות מכל בית מעפילות לטורניר 8 האחרונות. הטורניר התקיים בין 5 במאי 2021 ל-9 במאי 2021 בניז'ני נובגורוד, רוסיה . 1, 2, וכו: מיקום בליגה המקומית Abd: העונה בליגה הופסקה עקב מגפת הקורונה CLR: קבוצות שהפעילו על בסיס דירוג ליגת האלופות 16 קבוצות התחרו על 4 מקומות בשלב הבתים של הליגה. כל 4 קבוצות ערכו טורניר מקוצר של חצי גמר וגמר, הטורנירים התקיימו בשתי ערים - ניקוסיה ובוטבגרד. הפועל חולון והפועל ירושלים העפילו אוטומטית לשלב הבתים של המפעל. הפועל תל אביב התמודדה בשלב המוקדמות, בפעם השנייה בתולדותיה, אך הפסידה 71:91 בסיבוב הראשון לבאקן ברס והודחה. פירוט התחרות באתר התחרות
יחסי הודו–הונגריה

יחסי הודו–הונגריה הם היחסים הדו-צדדיים בין הודו להונגריה. מבחינה היסטורית, הונגריה והודו נהנו מיחסים קרובים וידידותיים כאשר כוננו היחסים הדיפלומטיים ב-1948. אי אפשר לשכוח את תפקידה של הודו במרד 1956 במדינה; על הצלת החיים על ידי התערבות הודו אצל ברית המועצות לגבי ד"ר ארפאד גנץ, שכיהן לאחר מכן כנשיא הונגריה בשנים 1990–2000. נערכו ביקורים קבועים רמי דרג בין שני הצדדים. 2019–2020 הייתה שנה ראויה לציון במיוחד לאינטראקציה דו צדדית בין שתי המדינות מכיוון שנערכו שלושה ביקורי שרים בפרק זמן של שישה חודשים; ראשית, ביקורו של שר החוץ של הודו סוברהמניאם ג'אישנקר בהונגריה באוגוסט 2019; שנית, ביקורו של השר לענייני מים ההודי, גאנדדרה סינג שקהוואט בהונגריה באוקטובר 2019, בהשתתפות בפסגת המים בבודפשט; ושלישית, ביקורו של שר החוץ והסחר של הונגריה פטר סיירטו בהודו בינואר 2020. הייצוא ההונגרי הוגבל עד כה לטכנולוגיה עתירה, מוצרים תעשייתיים, מכוניות, טלקום ו-IT, אולם ממשלתו של ויקטור אורבן שוקלת לפתח יצוא גם במוצרי ושירותים חקלאיים ומוצרי מזון.ת. ישנם תחומים שונים של שיתופי פעולה, כולל שיתופי פעולה בנושא מחקר ופיתוח, רכיבי רכב, שירותי בריאות, מכונות, מכונות חקלאיות, ציוד אנרגיה ואלקטרוניקה לא קונבנציונליים, אלקטרוניקה, טכנולוגיית מידע, תרופות להשכלה גבוהה, בידור ועוד. ההשקעה ההודית בהונגריה היא כמעט 2 מיליארד דולר וחברות הודיות מספקות תעסוקה ליותר מ-10,000 אנשים במדינה. הודו מחזיקה בהונגריה שגרירות בבודפשט. הונגריה מחזיקה בהודו שגרירות בניו דלהי ו-3 קונסוליות במומבאי, צ'נאי וקולקטה. מדיה וקבצים בנושא יחסי הודו–הונגריה בוויקישיתוף Ramachandran, Smriti Kak (13 במאי 2012). "Hungary will cement ties with India through trade, says Minister". Thehindu.com. נבדק ב-11 בינואר 2018. {{cite web}}: (עזרה) India, Press Trust of (2019-08-26). "External Affairs Minister Jaishankar holds "productive" meeting with Hungarian counterpart". Business Standard India. נבדק ב-2020-05-08. "Budapest Water Summit 2019". www.budapestwatersummit.hu. נבדק ב-2020-05-10. "Press Release on Visit of Foreign Minister of Hungary". נבדק ב-6 במאי 2020. {{cite web}}: (עזרה) "Indian companies to create one thousand new jobs in Hungary". נבדק ב-6 במאי 2020. {{cite web}}: (עזרה) אתר על יחסי מדינות
יוני גדג'

יוני גדג' (נולד ב-1967) הוא קצין בצה"ל בדימוס בדרגת אלוף-משנה, אשר כיהן כמפקד חטיבת מכבים ועוצבת עמוד האש. גדג' נולד וגדל בדימונה. התגייס לצה"ל לחיל התותחנים. שימש ראש ענף עמדה במל"י, בשנים 1996–1997 שימש מפקד גדוד 402 ובשנים 1998–1999 פיקד על גדוד 334. בשנים 2003 – 2005 כיהן כמפקד עוצבת הרעם. בשנת 2005 מונה למפקד עוצבת עמוד האש וכיהן בתפקיד במהלך מלחמת לבנון השנייה. הוא סיים את תפקידו בשנת 2007. במקביל פיקד לסירוגין על חטיבת מכבים. לאחר מכן מונה לראש מערך התותחנים בפיקוד הצפון. בתפקידו האחרון היה ראש מחלקת הארגון באגף התכנון ואז השתחרר מצה"ל לאחר 27 שנות שירות. לאחר שחרורו מונה בשנת 2012 למנכ"ל איחוד הצלה וכיהן בתפקיד עד 2013. גדג' בוגר המכללה לביטחון לאומי תואר ראשון בכלכלה, סוציולוגיה ומדעי המדינה מאוניברסיטת בר-אילן, ותואר שני במדעי המדינה מאוניברסיטת חיפה. אלוף פיקוד המרכז הדיח קצין שלא ירה גז מדמיע בערבים שפגעו בגדר ההפרדה, באתר ערוץ 7 יוני גדג' מונה למנכ"ל ארגון 'איחוד הצלה', באתר לדעת ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ההמנון הקיסרי האוסטרי

"אלוהים נצור את הקיסר פרנץ" (בגרמנית: Gott erhalte Franz den Kaiser) הקרוי גם המנון הקיסר או ההמנון העממי (בגרמנית: Kaiserhymne או Volkshymne) היה ההמנון של בית הבסבורג מ-1797 ועד נפילתו ב-1918. מ-1826 הוא שימש כהמנון הרשמי של קיסרות אוסטריה, ולאחר הפשרה עם הונגריה ב-1867, נעשה להמנון של המחצית ה"אוסטרית" באימפריה המשולבת. המנגינה של השיר הייתה קבועה, והולחנה על ידי יוזף היידן ב-1796 ו-1797, בשירות הקיסר פרנץ השני. המילים השתנו מספר פעמים, משום הצורך להקדיש את השיר לקיסר המכהן. הנוסח המקורי שימש עד מות פרנץ ב-1835, ואז נכתבו מספר גרסאות, שאחת מהן נבחרה לבסוף לשמש בתקופת מלכותו של פרדיננד הראשון. עם עלייתו לכס של פרנץ יוזף, שרר שוב בלבול לגבי הנוסח הרצוי, עד שנקבעה גרסה אחידה וסופית ב-1854. המילים המקוריות והמושרות ביותר הן בגרמנית, אך ההמנון תורגם לרוב שפות האימפריה מרובת-העממים. מילות הגרסה הסופית מ-1854. הלחן שימש גם את ההמנון של הרפובליקה האוסטרית הראשונה, וכן גם את המנון גרמניה. כמו כן, לאחר הדחת בית הבסבורג והקמת הרפובליקה הגרמנית האוסטרית, נכתב שיר, בגלות, רחוק מהארץ (בגרמנית: In Verbannung, fern den Landen) המייחל להחזרת המונרכיה והכתרת אוטו פון הבסבורג שהיה בגלות באותם בימים: מדיה וקבצים בנושא ההמנון הקיסרי האוסטרי בוויקישיתוף המנון גרמניה המנון אוסטריה (1929–1938) שמעון בכרך, "יום מלכנו: מזמור שיר לשיר במקהלות והמון חוגג בבתי יעקב ואהלי ישורון בארצות עסטרייך ואונגרן", בוריאן וגרינבוים תרל"ד. עמ' 2. Österreichs Kaiserhymne, www.twschwarzer.de, ‏17 בפברואר, 2002
וילי וייז

וילי וייז (באנגלית: Willie Wise; נולד ב-3 במרץ 1947) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1969–1977. לאורך 13 עונותיו ב-ABA נבחר 3 פעמים להשתתף במשחק האולסטאר, זכה באליפות אחת כשחקן יוטה סטארס, ורשם ממוצעים כוללים של 19.2 נקודות, 9.1 ריבאונדים ו-3.1 אסיסטים למשחק. בשנת 1997 נבחר לאחד מ-30 חברי קבוצת כל הזמנים של ה-ABA. וייז נולד וגדל בסן פרנסיסקו שבקליפורניה, ובין השנים 1967–1969 למד באוניברסיטת דרייק אשר בדה מוין, איווה. בעונתו השנייה בקבוצת הכדורסל של האוניברסיטה, 1968/1969, הוביל אותה להעפלתה הראשונה אי פעם לשלב פיינל פור טורניר אליפות המכללות, עם ממוצעים של 14.6 נקודות ו-11.4 ריבאונדים למשחק. במשחק חצי הגמר הפסידה דרייק בתוצאה 82–85 מול UCLA, בה שיחקו כרים עבדול-ג'באר, קרטיס רואו וסידני ויקס. בדראפט ה-NBA‏ 1969 נבחר וייז על ידי קבוצת סן פרנסיסקו ווריורס בבחירה ה-64, אולם בחר לשחק עבור לוס אנג'לס סטארס מליגת ה-ABA. בעונת 1970/1971 הוביל את הסטארס לזכייתם היחידה באליפות ה-NBA, תחת המאמן ביל שרמן, ולצדם של השחקנים זלמו בייטי, רון בון וגלן קומבס. לאורך סדרת הגמר, בה גברה קבוצתו על קנטקי קולונלס בתוצאה 4–3, העמיד וייז ממוצעים מרשימים של 25.3 נקודות, 16.4 ריבאונדים ו-4.4 אסיסטים למשחק. ב-3 עונותיו הבאות עם הסטארס תרם 22.5 נקודות, 8.8 ריבאונדים ו-3.5 אסיסטים בממוצע למשחק, ובשלושתן נבחר להשתתף במשחק האולסטאר של ה-ABA. ב-23 בפברואר 1972 קלע שיא קריירה של 50 נקודות בניצחון קבוצתו מול הקולונלס. בעונת 1973/1974 הוליך את קבוצתו בשנית לגמר הליגה, יחד עם ג'ימי ג'ונס, אולם הפעם היא הפסידה מול ניו יורק נטס, בתוצאה 1–4. בין השנים 1974–1976 שיחק עבור וירג'יניה סקוויירס, וקלע במדיה 15.5 נקודות בממוצע למשחק. את שתי העונות סיימו הסקוויירס עם מאזן הניצחונות הנמוך ביותר ב-ABA. בקיץ 1976, בו אוחדה ליגת ה-ABA עם ליגת ה-NBA, חתם וייז על חוזה בדנוור נאגטס. בעונתו היחידה בקבוצה קלע 8.2 נקודות בממוצע למשחק, כשחקן ספסל. במאי 1977 הועבר עם פול סיילאס ומרווין ובסטר בטרייד לסיאטל סופרסוניקס, תמורת טום בורלסון, בוב וילקרסון ובחירת דראפט עתידית. לאחר שני משחקים בלבד בסיאטל שוחרר וייז מהקבוצה, ופרש ממשחק. מדיה וקבצים בנושא וילי וייז בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של וייז ב-ABA וב-NBA, באתר basketball-reference.com הסטטיסטיקות של וייז בליגת המכללות, באתר sports-reference.com סטטיסטיקות משחק חצי הגמר בין דרייק ל-UCLA, באתר sports-reference.com רשימת הנבחרים בדראפט 1969, באתר basketball-reference.com סטטיסטיקות סדרת גמר 1971, באתר basketball-reference.com סטטיסטיקות המשחק בין יוטה לקנטקי, באתר basketball-reference.com דנוור וסיאטל מחליפות ביניהן שישה שחקנים, באתר הניו יורק טיימס, 26 במאי 1977
גלגו ננסי מערבי

גלגו ננסי מערבי או גלגו ננסי (שם מדעי: Galagoides) הוא סוג של פרימטים קטנים ממשפחת הגלגויים, אשר חיים רק ביערות הטרופיים של מרכז ומערב אפריקה. סוג זה קרוב לסוג גלגו ענק, ובמקור שייכו את המינים הכלולים בו לגלגו. הסוג הופרד ב-1833 בידי החוקר הסקוטי אנדרו סמית' ועד 2017 הוא כלל 9 מינים. עם זאת מחקר חדש מצא הבדלים במורפולוגיה ובצורת הקול שמשמיעים חלק מהמינים והם הועברו לסוג אחר - גלגו ננסי מזרחי (Paragalago). במראם הם קטנים יחסית, אך לא הקטנים ביותר מבין הגלגויים (הסוג נקרא עקב השוואה בינו לבין מיני הגלגו הענק, אליו שויכו במקור). אף על פי ששני הסוגים קטנים הם אינם קרובים טקסונומית וייתכן שקטנותם התפתחה באופנים שונים במשך האבולוציה. המינים הכלולים כיום בסוג הם: גלגו זוטי מצוי (Galagoides demidovii) Galagoides kumbirensis - הוגדר בשנת 2017 Galagoides thomasi מדיה וקבצים בנושא גלגו ננסי מערבי בוויקישיתוף גלגו ננסי מערבי, באתר ITIS (באנגלית) גלגו ננסי מערבי, באתר NCBI (באנגלית) גלגו ננסי מערבי, באתר האנציקלופדיה של החיים (באנגלית) גלגו ננסי מערבי, באתר GBIF (באנגלית) Masters, J.C.; Génin, F.; Couette, S.; Groves, C.P.; Nash, S.D.; Delpero, M.; Pozzi, L. (2017). "A new genus for the eastern dwarf galagos (Primates: Galagidae)". Zoological Journal of the Linnean Society. 181: 229–241 10.1093/zoolinnean/zlw028
גלגו ננסי מזרחי

גלגו ננסי מזרחי (שם מדעי: Paragalago) הוא סוג של פרימטים ממשפחת הגלגויים, אשר חיים ביערות אפריקה. במקור מינים אלה השתייכו לסוג גלגו ננסי מערבי (Galagoides). בני סוג זה בעלי גוף קטן, אך מעט גדול יותר מהגלגויים המערביים, אך שני הסוגים אינם קרובים טקסונומית. הם כנראה התפתחו לכיוונים שונים עם פיצול שנגרם בידי הבקע המזרח-אפריקני. עד 2017 הם אוחדו עם הגלגויים המערביים באותו סוג. אך מחקר חדש מצא הבדלים במורפולוגיה ובצורת הקול שמשמיעים חלק מהמינים והם הופרדו בשנת 2017 לסוג אחר. בני הסוג הם קטנים, במשקל של 60 עד 120 גרם בממוצע והם בעלי שרירי רגליים ארוכים העוזרים להם לקפץ למרחקים ארוכים בהרבה מאורך גופם. הם פעילי לילה היוצאים מחללי עצים לחפש חרקים וטרף דומה. בני הסוג נפוצים בעיקר במזרח אפריקה. Paragalago cocos Paragalago granti Paragalago nyasae Paragalago orinus Paragalago rondoensis Paragalago zanzibaricus מדיה וקבצים בנושא גלגו ננסי מזרחי בוויקישיתוף גלגו ננסי מזרחי, באתר ITIS (באנגלית) גלגו ננסי מזרחי, באתר NCBI (באנגלית) גלגו ננסי מזרחי, באתר האנציקלופדיה של החיים (באנגלית) גלגו ננסי מזרחי, באתר GBIF (באנגלית) Masters, J.C.; Génin, F.; Couette, S.; Groves, C.P.; Nash, S.D.; Delpero, M.; Pozzi, L. (2017). "A new genus for the eastern dwarf galagos (Primates: Galagidae)". Zoological Journal of the Linnean Society. 181: 229–241 10.1093/zoolinnean/zlw028
יחסי הונגריה–סין

יחסי הונגריה–סין הם היחסים הדיפלומטיים בין הונגריה לבין הרפובליקה העממית של סין. הונגריה הייתה במקור חלק מהאימפריה האוסטרו-הונגרית. בשנת 1869, האימפריה האוסטרו-הונגרית שושלת צ'ינג חתמו על הסכם לכינון יחסים דיפלומטיים, אשר יושם באופן רשמי בשנת 1871. בשנת 1881 שושלת צ'ינג החלה לשלוח שגרירים קיסריים לאימפריה האוסטרו-הונגרית, ואילו האימפריה האוסטרו-הונגרית הקימה שגרירות בבייג'ינג בשנת 1896. האתר המקורי של השגרירות הוא כיום מושבו של המכון הסיני ללימודים בינלאומיים. במהלך מרד הבוקסרים בשנת 1900, האימפריה האוסטרו-הונגרית הייתה אחת המדינות המשתתפות. האימפריה האוסטרו-הונגרית הכירה ברפובליקה של סין ב-6 באוקטובר 1913. בשנת 1917, מכיוון שרפובליקת סין הצטרפה למדינות ההסכמה במלחמת העולם הראשונה והכריזה מלחמה על האימפריה האוסטרו-הונגרית, ניתקה סין את היחסים הדיפלומטיים עם האימפריה האוסטרו-הונגרית. בשנת 1941 הצטרפה הונגריה למדינות הציר, ובכלל זה האימפריה היפנית, ולאחר שהכריזה סין מלחמה על גרמניה, איטליה ויפן ב-11 בדצמבר, הונגריה גם הפכה בעקיפין למדינת אויב של הממשלה הלאומית. ב-13 בפברואר 1945 נכנעה הונגריה וברית המועצות כבשה את הונגריה. ב-1 בפברואר 1946 בוטלה המלוכה והוקמה הרפובליקה של הונגריה. בשנת 1949 התקבלה החוקה ושמה שונה לרפובליקה העממית ההונגרית. ב-20 באוגוסט 1949 הוכרז על הקמת הרפובליקה העממית ההונגרית, וכעבור חודש וחצי הוקמה הרפובליקה העממית של סין. הרפובליקה העממית של סין והרפובליקה העממית של הונגריה כוננו יחסים דיפלומטיים ב-6 באוקטובר 1949. הם היו בין המדינות הראשונות שקיימו יחסים דיפלומטיים עם הרפובליקה העממית של סין. בשנת 1994, נשיא הונגריה, ארפאד גנץ, ביקר בסין. בשנת 1995, ג'יאנג דזה-מין, מזכ"ל הוועד המרכזי של המפלגה הקומוניסטית של סין ונשיא הרפובליקה העממית של סין ביקר בהונגריה. הונגריה מחזיקה בסין שגרירות בבייג'ינג ו-2 קונסוליות בצ'ונגצ'ינג ושאנגחאי. סין מחזיקה בהונגריה שגרירות בבודפשט. מדיה וקבצים בנושא יחסי הונגריה–סין בוויקישיתוף אתר על יחסי מדינות